Liste over verdenscupvinnere i alpint for menn

Liste over verdenscupvinnere i alpint for menn omfatter alle vinnere i verdenscupen i alpint fra 1967 til dags dato. Listen inneholder alle utfor-, super-G-, storslalåm-, slalåm-, kombinasjon-, parallell-konkurranser og parallell-storslalåm-konkurranser, men viser ikke lagkonkurranser.

Vinnerstatistikk 
Totalt 303 alpinister fra 20 nasjoner har vunnet minst ett individuelt renn . Den første vinneren, i 1967, var østerrikeren Heinrich Messner, som vant slalåmrennet i Berchtesgaden. Alpinister fra nitten nasjoner fra tre kontinent har vunnet løp; Jugoslavia og Slovenia er oppført separat, men regnes som én nasjon; også Tyskland og Vest-Tyskland blir vist, men telles sammen. Den første vinneren for sitt land er uthevet i blått.

Jean-Claude Killy var den første alpinisten som vant renn i to forskjellige sesonger (1967 og 1967/1968). Patrick Russel var den første til å vinne renn i tre og fire sesonger, mens Henri Duvillard ble førstemann til å vinne renn i fem forskjellige sesonger. Gustav Thöni var den første som vant renn i seks, sju og åtte forskjellige sesonger, mens Ingemar Stenmark ble den første alpinisten som vant renn i ni, ti, elleve og tolv sesonger, og er den eneste som har vunnet renn i 13 forskjellige sesonger. Han vant renn mellom 1974/1975 og 1988/1989. Stenmark er også den eneste som har vunnet renn i ti sesonger på rad (fra 1974/1975 til 1983/1984).

Jean-Claude Killy vant alle sine 18 renn over bare to sesonger, mens Günther Mader vant sine 14 renn over ni sesonger. Michael von Grünigen er den høyest plasserte alpinisten som bare har vunnet i én disiplin, med sine 23 seire i storslalåm.

104 alpinister har bare vunnet ett renn. Utforrennene har hatt totalt 120 forskjellige vinnere (Manuel Osborne-Paradis ble nummer 100 i 2009), super-G har hatt 83 forskjellige vinnere, storslalåm har hatt 101 forskjellige vinnere (Lucas Braathen ble nummer 100 i 2020), slalåm har hatt 117 forskjellige vinnere (Cristian Deville ble nummer 100 i 2012), kombinasjon har hatt 40 forskjellige vinnere, de parallelle øvelsene har hatt ti forskjellige vinnere og de parallelle storslalåmøvelsene har hatt ni forskjellige vinnere.

Den yngste vinneren er Piero Gros (født 30. oktober 1954), som vant storslalåm i Val-d’Isère den 8. desember 1972 i en alder av 18 år og 39 dager. Den eldste vinneren er Didier Cuche (født 16. august 1974), som var 37 år og 192 dager gammel da han vant Super-G i Crans Montana den 24. februar 2012.

Milepæler
 første til å vinne 10 renn i én disiplin: Jean-Noël Augert (slalåm) 
 første til å vinne 20 renn i én disiplin: Franz Klammer (utfor)  
 første til å vinne 10 renn i to disipliner: Ingemar Stenmark (storslalåm og slalåm)  
 første til å vinne 20 renn i to disipliner: Ingemar Stenmark (storslalåm og slalåm)
 første til å vinne 30 renn i to disipliner: Ingemar Stenmark (storslalåm og slalåm)
 første til å vinne 40 renn i to disipliner: Ingemar Stenmark (storslalåm og slalåm)
 første til å vinne 10 renn i tre disipliner: Pirmin Zurbriggen (utfor, super-G, og kombinasjon)  
 første til å vinne 5 renn i fire disipliner: Marc Girardelli (super-G, storslalåm, slalåm, og kombinasjon)  
 første til å vinne 5 renn i alle disipliner: Bode Miller

Liste over verdenscupvinnere
 Disipliner innført i verdenscupen: DH, GS, SL (1967); KB, PSL (1975); SG (1983); PSL (2016) 
 NA - Disiplinen eksisterte ikke
 Sesong viser hvilke(n) sesong(er) utøveren vant
 Ved likt antall seire er listen sortert kronologisk

Sist oppdatert: 29. desember 2022

Referanser

Eksterne lenker
 FIS-ski.com - offisielle resultater for verdenscupen i alpint

Verdenscupen i alpint